РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број : 06-2/38-17

02. март 2017. године

Б е о г р а д

ЗАПИСНИК

ОСМЕ СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 01. МАРТА 2017. ГОДИНЕ

 Седница је почела у 9,00 часова.

 Седницом је председавао Муамер Зукорлић, председник Одбора.

 Седници су присуствовали чланови Одбора: проф. др Ратко Јанков, Наташа Ст. Јовановић, проф. др Жарко Кораћ, Милетић Михајловић, проф. др Жарко Обрадовић, Олена Папуга, проф. др. Љубиша Стојмировић, проф. др Марко Атлагић и Фатмира Хасани .

 Седници је присуствовао Предраг Јеленковић (Милена Бићанин), заменик члана Одбора.

 Седници нису присуствовали чланови Одбора:, Дубравко Бојић, Александра Јерков, Ђорђе Косанић, Богдан Обрадовић, др Владимир Орлић и Марко Пaрезановић, нити њихови заменици.

 Седници су присуствовали представници Министарства просвете, науке и технолошког развоја: Младен Шарчевић, министар и проф. др Весна Мандић, помоћник министра за развој и високо образовање.

 На предлог председника Одбора, усвојен је следећи:

Д н е в н и р е д

1. **Разматрање Предлога закона о потврђивању Споразума о учешћу у Средњоевропском програму универзитетске размене („CEEPUS III”);**
2. **Разматрање Предлога закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Иницијативе за реформу образовања у Југоисточној Европи.**

Пре преласка на разматрање утврђеног дневног реда усвојен је, без примедаба, Записник седме седнице Одбора, одржане 29. децембра 2016. године.

 Прва тачка дневног реда: **Разматрање Предлога закона о потврђивању Споразума о учешћу у Средњоевропском програму универзитетске размене („CEEPUS III”).**

Муамер Зукорлић, председник Одбора, је у уводној речи упознао чланове Одбора са Предлогом закона о потврђивању Споразума о учешћу у Средњоевропском програму универзитетске размене („CEEPUS III”).

 Поводом ове тачке дневног реда није било дискусије.

 Одбор је, једногласно (9 гласова – ЗА), **одлучио** да предложи Народној скупштини да прихвати Предлог закона о потврђивању Споразума о учешћу у Средњоевропском програму универзитетске размене („CEEPUS III”), који је поднела Влада Републике Србије.

 За известиоца Одбора на седници Народне скупштине одређен је Муамер Зукорлић, председнк Одбора.

Друга тачка дневног реда: **Разматрање Предлога закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Иницијативе за реформу образовања у Југоисточној Европи.**

 Муамер Зукорлић, председник Одбора, је у уводној речи упознао чланове Одбора са Предлогом закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Иницијативе за реформу образовања у Југоисточној Европи.

 Поводом ове тачке дневног реда, проф. др Ратко Јанков је упитао, зашто је протекло неколико година од закључења Споразума, па до његовог уласка у скупштинску процедуру, који је иначе потписао проф. др Жарко Обрадовић, тада у својству министра, а сада члан Одбора.

 Након објашњења, које је дала проф. др Весна Мандић, помоћник министра за развој и високо образовање, Одбор је, једногласно (10 гласова – ЗА), **одлучио** да предложи Народној скупштини да прихвати Предлог закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Иницијативе за реформу образовања у Југоисточној Европи.

\*\*\*

 На крају седнице, секретар Одбора је упознао чланове са током поступка у вези избора друге половине чланова Националног просветног савета, којима шестогодишњи мандат истиче 25. маја 2017. године.

 За известиоца Одбора на седници Народне скупштине одређен је Муамер Зукорлић, председнк Одбора.

 Седница је завршена у 9,20 часова.

 СЕКРЕТАР ПРЕДСЕДНИК

 Драгомир Петковић Муамер Зукорлић